Boekvoorlesing: Keegan en Samier word sleutel-speurders | Maroela Media
Vrydagmiddag ná skool kuier Samier en Samia by Keegan totdat hulle pa klaar gebid het by die moskee. Op pad huis toe tel Jenni-Lee 'n bossie sleutels op. Ouma besluit om hulle te wys hoe vingerafdrukke werk en saam doen hulle 'n bietjie speurwerk … Sal hulle kan uitvind aan wie die sleutels behoort?
Dié reeks is deur André Trantraal geskryf en geïllustreer. Dit is perfek vir beginnerlesers. Die stories is eenvoudig, identifiseerbaar en geskryf met 'n lekker pas wat lesers se aandag sal hou.
Luister hierbo na 'n voorlesing uit Keegan en Samier 1: Die Sleutel Speurders. Dit is deur André Trantraal geskryf en word deur sy ma, Charmaine, voorgelees. Die voorlesing word in samewerking met die skrywer en uitgewer moontlik gemaak. Neem kennis dat die voorlesing nie in 'n klankateljee opgeneem is nie, maar deur die skrywer self.